2007 துடுப்பாட்ட உலகக்கிண்ணம் - தமிழ் விக்கிபீடியா (Tamil Wikipedia)

# 2007 துடுப்பாட்ட உலகக்கிண்ணம்

### கட்டற்ற கலைக்களஞ்சியமான விக்கிபீடியாவில் இருந்து.

2007 ஐ.சி.சி.உலகக்கோப்பை துடுப்பாட்டம் - மேற்கிந்தியத் தீவுகள்
உலகக்கோப்பைத் துடுப்பாட்டம் 2007
சின்னம்
அணிகள் | 16 ( 97 நாடுகளில் இருந்து)
நடத்துனர் | மேற்கிந்தியத் தீவுகள்
மொத்த போட்டிகள் | 51

2007 துடுப்பாட்ட உலகக்கோப்பை மேற்கிந்தியத் தீவுகளில் 2007 மார்ச் 13ல் இருந்து ஏப்ரல் 28 வரை நடைபெறுகிறது. இந்தப் போட்டியில் பங்குபற்றும் 16 நாடுகளைச் சார்ந்த அணிகளும் ஒவ்வொரு குழுவிலும் நான்கு அணிகள் வீதமாக நான்கு குழுக்களாகப் பிரிக்கப்பட்டு போட்டிகள் இடம்பெறும். ஒவ்வொரு குழுவிலும் முதல் இரண்டு அணிகள் "சூப்பர் 8" என அழைக்கப்படும் அடுத்த சுற்றுக்குத் தகுதி பெறுவதோடு அதன் மூலம் அரையிறுதி ஆட்டத்துக்கான அணிகள் தெரிவு செய்யப்படும். மொத்தமாக 51 போட்டிகள் நடைபெறும். 2003 துடுப்பாட்ட உலகக்கோப்பையின் போது பங்கு பற்றியதை விட இரண்டு அணிகள் இம்முறை கூடுதலாக பங்கு பற்றிய போதும், நடைபெறும் மொத்தப் போட்டிகள் 2003 துடுப்பாட்ட உலகக்கோப்பை போட்டிகளைவிட மூன்று குறைவானதாகும்.

## [தொகு] போட்டி நடத்தும் நாடுகள் தெரிவு

2007 உலகக்கோப்பை துடுப்பாட்டம் நடத்தும் நாடுகள்

பன்னாட்டுத் துடுப்பாட்ட அவையின் சுழற்சிமுறை கொள்கைக்கேற்ப மேற்கிந்தியத் தீவுகளுக்கு உலகக்கிண்ணப் போட்டிகளை நடத்துவதற்கான வாய்ப்பு வழங்கப்பட்டது. மேற்கிந்தியத் தீவுகளில் உலகக்கிண்ணப் போட்டிகள் நடத்தப்படுவது இதுவே முதற் தடவையாகும். ஐக்கிய அமெரிக்க நாடுகள் தமது நாட்டில் உலகக்கிண்ணப் போட்டிகள் நடத்தப்படவேண்டும் என கோரிக்கை விட்டாலும் அது நிராகரிக்கப்பட்டு கரிபிய நாடுகளுக்கு வாய்ப்பு வழங்கப்பட்டது. பேர்மியுடா, புனித.வின்சண்ட் நாடுகளின் கோரிக்கைகளும் நிராகரிக்கப்பட்டது.

#### [தொகு] இடங்கள்

மேற்கிந்தியத் தீவுகளில் எட்டு இடங்கள் உலகக்கிண்ணப் போட்டிகளை நடத்துவதற்கு தெரிவு செய்யப்பட்டுள்ளன. புனித.லுசியா, ஜமெய்கா, பார்படோஸ் ஏழு போட்டிகளை நடத்துவதோடு ஏனைய நாடுகள் ஆறு போட்டிகளை நடத்தும்.

மைதானத்தின் கொள்ளளவு, இருக்கைகளின் எண்ணிக்கையை குறிக்கிறது.

நாடு | நகர் | மைதானம் | கொள்ளளவு | போட்டிகள் | செலவு
--- | --- | --- | --- | --- | ---
அன்டிகுவா பர்புடா | செயிண்ட்.ஜோன்ஸ் | சர் விவியன் ரிச்சட்ஸ் அரங்கம் | 20,000 | சூப்பர் 8 | US$ 54 மில்லியன் [1]
பார்படோசு | பிரிஜ்டவுண் | கென்சிங்டன் ஓவல் அரங்கம் | 32,000 | சூப்பர் 8 & இறுதி | US$69.1 மில்லியன் [2]
கிரெனடா | செயிண்ட். ஜோர்ஜ்ஸ் | குயிண்ஸ் பார்க் அரங்கம் | 20,000 | சூப்பர் 8 |
கயானா | ஜோர்ஜ்டவுண் | புரொவிடன்ஸ் அரங்கம் | 20,000 | சூப்பர் 8 | US$26 மில்லியன்/US$46 மில்லியன்[3]
யமேக்கா | கிங்ஸ்டன் | சபினா பார்க் அரங்கம் | 30,000 | குழு D & அரையிறுதி | US$26 மில்லியன் [4]
செயிண்ட். கிட்ஸ் நெவிஸ் | பசேடிரே | வோர்னர் பார்க் அரங்கம் | 10,000 | குழு A | US$12 மில்லியன்
செயிண்ட். லூசியா | குரொஸ் தீவுகள் | Beausejour அரங்கம் | 20,000 | குழு C & அரையிறுதி | US$ 23 மில்லியன் [5]
திரினிடாட் டொபாகோ | போர்ட் ஒப் ஸ்பெயின் | குயிண்ஸ் பார்க் ஓவல் அரங்கம் | 25,000 | குழு B |

இவற்றுக்கு மேலதிகமாக நான்கு மைதானங்கள் முன்னோடிப் பயிற்சிப் போட்டிகளை நடத்தின.

நாடு | நகர் | மைதானம் | கொள்ளலவு | செலவு
--- | --- | --- | --- | ---
பார்படோசு | பிரிஜ்டவுண் | 3W ஓவல் அரங்கம் | 3,500 |
யமேக்கா | டிரால்னீ | கிரீன்பீல்ட் அரங்கம் | 25,000 | US$ 35 மில்லியன் [6]
செயிண்ட். வின்செண்ட் கிரெனேடின்ஸ் | கிங்ஸ் டவுண் | ஆர்னோஸ் விலே அரங்கம் | 12,000 |
திரினிடாட் டொபாகோ | செயிண்ட். ஆகஸ்டீன் | சர்.பிராங்க் வோரெல் நினைவு அரங்கம் |  |

யமேக்க அரசு US$80.8 மில்லியனை விளையாட்டுத் தளங்களுக்காக செலவிட்டது[7]. இதில் சபினா மைதானத்தின் மறுசீரமைப்புச் செலவுகளும் அடங்கும் மேலும் US $20 மில்லியனை வேறு தேவைகளுக்கு செலவிட்டது. மொத்தம் 100 மில்லியன் அமெரிக்க டாலர்களை செலவழித்துள்ளது.

## [தொகு] தகுதி பெற்ற அணிகள்

தேர்வுத் (டெஸ்ட்) துடுப்பாட்ட போட்டித் தகுதி பெற்ற பத்து நாடுகளும் கென்யாவும் 2007 உலகக்கிண்ணத் துடுப்பாட்டத்தில் விளையாடத் தானாகத் தகுதி பெற்றதோடு ஐந்து மேலதிக அணிகள் ஐ.சி.சி கிண்ணத்தின் மூலம் தகுதி பெற்றன. 16 அணிகள் பங்குபெறுவதால் இது வரை நடைபெற்ற உலகக்கோப்பை துடுப்பாட்டப் போட்டிகளில் 2007 போட்டித் தொடரே பெரியதாகும்.

தேர்வு மற்றும் ஒரு நாள் அணிகள்

ஆஸ்திரேலியா
வங்காளதேசம்
இங்கிலாந்து
இந்தியா
நியூசிலாந்து

பாகிஸ்தான்
தென்னாபிரிக்கா
இலங்கை
மேற்கிந்தியத்தீவுகள்
சிம்பாப்வே

ஒரு நாள் அணிகள்

பெர்மியூடா கனடா கென்யா | அயர்லாந்து நெதர்லாந்து ஸ்காட்லாந்து

## [தொகு] விதிகளும் சட்டங்களும்

### [தொகு] போட்டிகள்

பகல் நேரப் போட்டிகள் 0930 முதல் 1715 உள்நாட்டு நேரத்தில் நடைபெறும். ஆட்டத்தின் முதல் பகுதி 0930 முதல் 1300 வரையும் இரண்டாம் பகுதி 1345 முதல் 1715 வரையும் நடைபெறும். ஜமேக்கா தவிர்ந்த ஏனைய உலகக்கிண்ணத் திடல்கள் UTC-4 நேர வலயத்தில் அமைந்துள்ளன. ஜமேக்கா UTC-5 நேரவலயத்தில் அமைந்துள்ளது.

அனைத்துப் போட்டிகளும் ஒருநாள் பன்னாட்டுப் போட்டிகளாக அமைவதோடு ஒருநாள் போட்டிகளுக்கான சட்ட விதிகள் பயன்பாட்டில் இருக்கும். நடுவர்கள் வேறு வகையில் தீர்மானிக்காவிட்டால் அனைத்துப் போட்டிகளும் ஒரு அணிக்கு 50 பந்து பரிமாற்றங்களைக் கொண்டிருக்கும். ஒரு பந்து வீச்சாளர் 10 பந்துப் பரிமாற்றங்கள் வரை வீசலாம். பொருத்தமற்ற காலநிலையின் போது போட்டியில் முடிவு ஒன்றைப் பெறுவதற்காக இரண்டு அணிகளும் குறைந்தது 20 பந்துப் பரிமாற்றங்களை விளையாடியிருக்க வேண்டும் (வேறு முறையில் போட்டி வெற்றி பெறாவிட்டால்). இரண்டு அணிகளும் 20 பந்துப் பரிமாற்றங்களை விளையாடியிருக்கும் நிலையில் டக்வோர்த் லூயிஸ் முறையில் வெற்றி தோல்வி தீர்மானிக்கப்படும்.

பிடிகள் தொடர்பாக புதிய விதி கடைப்பிடிக்கப்படும். இதன்படி திடலில் உள்ள நடுவர்கள் பிடி சரியாக எடுக்கப்பட்டதா என்பதை அறிய தொலைக்காட்சி நடுவரிடம் (மூன்றாம் நடுவர்) வினவலாம். இதன் போது மட்டையாளர் பந்தை மட்டையால் அடிக்காவிட்டால் அதனையும் மூன்றாம் நடுவர் திடலில் உள்ள நடுவருக்கு தெரியப்படுத்தலாம். [8]

### [தொகு] தரப்படுத்தலுக்கான சீர்தரம்

குழு நிலைப் போட்டிகளிலும் சூப்பர் 8 போட்டிகளிலும் வழங்கப்படும் புள்ளிகள்:

புள்ளிகள்
முடிவு | புள்ளி
--- | ---
வெற்றி | 2 புள்ளிகள்
சமம்/முடிவில்லை | 1 புள்ளி
தோல்வி | 0 புள்ளி

ஒவ்வொரு குழுவிலும் முதல் இரண்டு அணிகள் அடுத்த சுற்றுக்கு தகுதி பெறுவதோடு குழுவில் தகுதி பெறாத அணிகளுக்கு எதிராக பெறப்பட்ட புள்ளிகள் அடுத்த சுற்றுக்கு கொண்டுச் செல்லப்படமாட்டாது. சூப்பர் 8 சுற்றில் இவ்விரண்டு அணிகளும் இச்சுற்றுக்குத் தகுதி பெறும் 6 அணிகளுடன் போட்டியிடும். முதல் 4 அணிகள் அரை-இறுதிக்கு தகுதி பெறும். நிலை புள்ளிகளை மையமாக கொண்டு தீர்மானிக்கப்படும். இரண்டு அணிகள் ஒரே புள்ளிகளைப் பெறும்போது பின்வரும் முறை தகுதியான அணியை தெரிவு செய்ய பயன்படுத்தப்படும்:

1. குழு நிலை அல்லது சூப்பர் 8 நிலைகளில் கூடிய வெற்றிகள்.
2. கூடுதலான நிகர ஓட்ட விகிதம் (Net run rate).
3. பந்துவீச்சுக்கு அதிகமான ஆட்டமிழப்புகள்.
4. அவ்வணிகளுக்கிடையான போட்டியில் வெற்றி பெற்றவர்.
5. குலுக்கல் முறை.

### [தொகு] வெளியேற்ற நிலை

வெளியேற்ற நிலை (Knockout Stage) போட்டிகளில் போட்டி சமப்பட்டாலோ அல்லது முடிவு பெறப்படாமல் போனாலோ பின்வரும் முறைகள் மூலம் அணிகள் தரப்படுத்தப்படும்.

1. சமன் செய்த போட்டி - போல்-அவுட் (Bowl-out) முறை மூலம் இறுதிப் போடிக்கான அணி தெரிவுச் செய்யப்படும்.
2. முடிவு இல்லை - சூப்பர் 8 போட்டிகளில் அதிகமான நிகர ஓட்டவீதத்தைக் கொண்ட அணி இறுதிப் போட்டிக்கு தெரிவு செய்யப்படும்.

இறுதிப்போட்டியில் இவ்வாரான நிகழ்வு இடம்பெறுமாயின் பின்வரும் முறை பயன்படுத்தப்படும்.

1. சமன் செய்த போட்டி - போல்-அவுட் முறை மூலம் இறுதிப் போட்டிக்கான அணி தெரிவு செய்யப்படும்.
2. முடிவு இல்லை - இரண்டு அணிகளும் நிகர் வெற்றி பெற்றதாக அறிவிக்கப்படுவார்கள்.

## [தொகு] ஊடகங்கள்

மெலோ

துடுப்பாட்ட உலகக்கிண்ணத்துக்கான ஊடகங்களின் கவனம் ஒவ்வொரு முறையும் அதிகரித்து வந்துள்ளது. 2003 மற்றும் 2007 உலகக்கிண்ணப் போடிகளுக்கான தொலைக்காட்சி மற்றும் விளம்பரங்களுக்கன உரிமையை வழங்குவதன் மூலம் 550 மில்லியன் அமெரிக்க டாலருக்கும் அதிகமான வருவாய் பெறப்பட்டுள்ளது.[9]. 2007 உலகக்கிண்ணம் 200க்கு அதிமான நாடுகளில் அலைபரப்பப்படுவதோடு 2 மில்லியனுக்கும் அதிகமான பார்வையாளகள் அதனை கண்டுகளிப்பாகள் என மதிப்பிடப்பட்டுள்ளது. [10][11], மேலும் 100,000 பார்வையாளர்கள் மேற்கிந்தியத்தீவுகளுக்கு துடுப்பாட்டத்தை நேரடியாக காண வருகை தருவார்கள் எனவும் மதிப்பிடப்பட்டுள்ளது.[12]

2007 உலகக்கிண்ணத்தில் "மெலோ" என பெயரிடப்பட்டுள்ள செம்மஞ்சள் நிற மீயர்கட் போட்டிச்சின்னமாக (mascot) தெரிவுச் செய்யப்பட்டுள்ளதோடு அதிகாரப்பூர்வ பாடல் யமேக்க பாடகரான செகி, பர்படொசியரான ரூபீ, திரினிடாடியரான பேயி-ஆன் லியொன்ஸ் என்பவர்கள் பாடிய "த கேம் ஒவ் லவ் அண்ட் யுனிட்டி என்ற ஆங்கில மொழிப் பாடலாகும்.

## [தொகு] முன்னோடிப் போட்டிகள்

முக்கிய அணிகள் அனைத்தும் உலகக்கிண்னத்துக்குச் சற்று முன்னதாக மற்றைய முதன்மையான அணிகளுடன் பல ஒருநாள் பன்னாட்டுப் போட்டிகளில் ஈடுப்பட்டன. பல முக்கோணத் தொடர்கள் நடத்தப்பட்டன.

உலகக்கிண்ணத் தொடருக்கு முன்னதான அணிகளில் ஒருநாள் பன்னாட்டு போட்டி தரப்படுத்தல்கள்:

தரம் | அணி | புள்ளிகள் |  | தரம் | அணி | புள்ளிகள்
1 | தென்னாபிரிக்கா | 128 |  | 9 | வங்காளதேசம் | 42
2 | ஆஸ்திரேலியா | 125 |  | 10 | சிம்பாப்வே | 22
3 | நியூசிலாந்து | 113 |  | 11 | கென்யா | 0
4 | பாகிஸ்தான் | 111 |  | 12 | ஸ்காட்லாந்து | 0% / 69%
5 | இந்தியா | 109 |  | 13 | நெதர்லாந்து | 0% / 50%
6 | இலங்கை | 108 |  | 14 | அயர்லாந்து | 0% / 44%
7 | இங்கிலாந்து | 106 |  | 15 | கனடா | 0% / 33%
8 | மேற்கிந்தியத்தீவுகள் | 101 |  | 16 | பெர்மியூடா | 0% / 28%

குறிப்பு:அணிகள் 12-16 அதிகாரப்பூர்வ ஒருநாள் பன்னாட்டு போட்டித் தரங்களை கொண்டில்லை. அவ்வணிகள் பன்னாட்டுத் துடுப்பாட்ட அவை அங்கத்துவ அணிகளுக்கிடையில் பெறப்பட்ட வெற்றிகளைக் கொண்டு தரப்படுத்தப்பட்டுள்ளன.

### [தொகு] பயிற்சிப் போட்டிகள்

உலகக்கிண்ணத்தொடருக்கு முன்னதாக மேற்கிந்திய தீவுகளின் காலநிலை மற்றும் களநிலைகளுக்கு இயல்புரும் வகையில் பயிற்சிப்போட்டிகளில் ஈடுபட்டன. இவை அதிகாரப்பூர்வமான ஒருநாள் பன்னாடுப் போட்டிகளாக கருதப்படவில்லை.[13] போட்டிகள் மார்ச் 15 திங்கள் தொடக்கம் மார்ச் 9 வரை நடைப்பெற்றன.

## [தொகு] குழுக்கள்

### [தொகு] குழுக்களும் அணிகளும்

உலகக்கிண்ணம் குழுநிலைப் போட்டிகளுடன் தொடங்கும். பார்வையாளர்களுக்கான வசதிகள் மேற்கிந்தியத்தீவுகளில் குறைவாக காணப்படுவதால், அவுஸ்திரேலியா, இந்தியா, இங்கிலாந்து, மேற்கிந்தியத்தீவுகள் அணிகளுக்கு பார்வையாளரர்கள் அளவுக்கு அதிகமாக இருப்பார்கள் என்ற மதிப்பீட்டின் காரணமாக அவை வெவ்வேறு குழுக்களில் இடப்பட்டன. [14]

குழுக்கள் பின்வரும் அட்டவணையில் காட்டப்பட்டுள்ளதோடு ஏப்ரல் 2005 தரப்படுத்தல்கள் அடைப்புக்குறிக்குள் காட்டப்பட்டுள்ளன.

குழு A | குழு B | குழு C | குழு D
--- | --- | --- | ---
ஆஸ்திரேலியா (1) தென்னாபிரிக்கா (5) ஸ்காட்லாந்து (12) நெதர்லாந்து (16) | இலங்கை (2) இந்தியா (6) வங்காளதேசம் (11) பெர்மியூடா (15) | நியூசிலாந்து (3) இங்கிலாந்து (7) கென்யா (10) கனடா (14) | பாகிஸ்தான் (4) மேற்கிந்தியத்தீவுகள் (8) சிம்பாப்வே (9) அயர்லாந்து (13)

### [தொகு] அமைப்பு

உலகக்கிண்ணத் தொடர், பயிற்சிப் போட்டிகளுடன் தொடங்கியது. குழுநிலைப் போட்டிகள் மார்ச் 13 செவ்வாயன்று தொடங்கி மார்ச் 25 ஞாயிறு வரை நடைப்பெற்றது. குழுநிலைப்போட்டிகளில் மொத்தம் 24 போட்டிகள் நடைப்பெற்றன. ஒவ்வொரு குழுவிலும் குழுநிலைப்போட்டிகளில் முதல் இடம் பெறும் இரண்டு அணிகள் அடுத்த சுற்று "சூப்பர் 8"க்கு தகுதி பெறும். அடுத்த சுற்றுக்குத் தகுதி பெறும் அணிகள் குழுவில் புள்ளிகளின் அடிப்படையில் பெறப்பட்ட இடங்களை அல்லாமல், குழுநிலைப் போட்டிகளுக்கு முன்னதாக அணிகளுக்கு வழங்கப்பட்டுள்ள இடங்களையே பெறும். குழுவில் முதல் இரண்டு என முன் குறிக்கப்பட்ட அணிகளுள் ஒன்று தகுதிபெறாத போது அவ்விடத்துக்கு தகுதி பெற்ற ஏனைய அணியொன்று நிரப்பப்படும். எடுத்துக்காட்டுக்கு, ஸ்கொட்லாந்து அவுஸ்திரேலியாவுக்கு பதில் தகுதிபெறுமாயின் அது A1 இடத்தைப் பிடிக்கும்.[15]

சூப்பர் 8க்கு தகுதி பெறும் அணிகள் குழுநிலைப் போட்டிகளின் போது அக்குழுவில் தகுதிபெறும் மற்றைய அணியுடனான போட்டியில் பெற்ற புள்ளிகளை மட்டுமே முன் கொண்டுச் செல்லும். சூப்பர் 8 இல் ஒரு குழுவில் தகுதி பெறும் இரண்டு அணிகள் அச்சுற்றுக்கு தகுதி பெற்ற ஏனைய 6 அணிகளை எதிர்த்துப் போட்டியிடும். சூப்பர் 8 இன் முடிவில் முதலிடம் பெறும் 4 அணிகள் அரை-இறுதி போட்டிகளுக்கு தெரிவாகும். சூப்பர் 8 போட்டிகள் மார்ச் 27 செவ்வாய் தொடக்கம் ஏப்ரல் 21 சனி வரை நடைப்பெறும். சூப்பர் 8 சுற்றில் முன்னிலை வகிக்கும் 4 அணிகள் அடுத்தச் சுற்றுக்கு தகுதி பெறுவதோடு அது வெளியேற்ற நிலை (Knockout Stage) எனப்படும். சூப்பர் 8 இல் முதலிடத்தையும் 4வது இடத்தைப் பிடித்த அணிகளும், 2ஆம் 3ஆம் இடத்தைப் பிடித்த அணிகளும் அரை-இறுதி போட்டிகளில் விளையாடும். இவ்விரு போட்டிகளின் வெற்றியாளர்கள் இறுதிப் போட்டிக்கு தகுதி பெறுவர்.

தொடரின் எல்லாப் போட்டிகளும் காலநிலை கோளாறு காரணமான தடங்கல்களுக்காக போட்டிக்கு அடுத்தநாள் "கூடுதல் நாளாக" ஒதுக்கப்பட்டிருக்கும்.

## [தொகு] குழுநிலைப் போட்டிகள்

#### [தொகு] குழு A

அனைத்துப் போட்டிகளும் 1330 UTC க்கு ஆரம்பமாகும்.

அணி | Pts | Pld | W | T | L | NR | NRR
--- | --- | --- | --- | --- | --- | --- | ---
ஆஸ்திரேலியா | 6 | 3 | 3 | 0 | 0 | 0 | +3.43
தென்னாபிரிக்கா | 4 | 3 | 2 | 0 | 1 | 0 | +2.40
நெதர்லாந்து | 2 | 3 | 1 | 0 | 2 | 0 | −2.53
ஸ்காட்லாந்து | 0 | 3 | 0 | 0 | 3 | 0 | −3.79

புதன் மார்ச் 14 2007

ஆஸ்திரேலியா 334/6 (50 பந்து பரிமாற்றங்கள்) | எதிர் | ஸ்காட்லாந்து 131 சகலரையும் இழந்து (40.1 பந்து பரிமாற்றங்கள்) | ஆஸ்திரேலியா 203 ஓட்டங்களால் வெற்றி வோர்னர் பார்க் மைதானம், பசேடிரே, செயிண்ட். கிட்ஸ் நெவிஸ்

வெள்ளி மார்ச் 16 2007

தென்னாபிரிக்கா 353/3 (40 பந்து பரிமாற்றங்கள்) | எதிர் | நெதர்லாந்து 132/9 (40 பந்து பரிமாற்றங்கள்) | தென்னாபிரிக்கா 221ஓட்டங்களால் வெற்றி வோர்னர் பார்க் மைதானம், பசேடிரே, செயிண்ட். கிட்ஸ் நெவிஸ்

ஞாயிறு மார்ச் 18 2007

ஆஸ்திரேலியா 358/5 (50 பந்து பரிமாற்றங்கள்) | எதிர் | நெதர்லாந்து 129 சகலரையும் இழந்து (26.5 பந்து பரிமாற்றங்கள்) | ஆஸ்திரேலியா 229 ஓட்டங்களால் வெற்றி வோர்னர் பார்க் மைதானம், பசேடிரே, செயிண்ட். கிட்ஸ் நெவிஸ்

செவ்வாய் மார்ச் 20 2007

ஸ்காட்லாந்து 186/8 (50 பந்து பரிமாற்றங்கள்) | எதிர் | தென்னாபிரிக்கா 188/3 (23.2 பந்து பரிமாற்றங்கள்) | தென்னாபிரிக்கா 7 விக்கெட்டுகளால் வெற்றி வோர்னர் பார்க் மைதானம், பசேடிரே, செயிண்ட். கிட்ஸ் நெவிஸ்

வியாழன் மார்ச் 22 2007

ஸ்காட்லாந்து 136 சகலரையும் இழந்து (34.1 பந்து பரிமாற்றங்கள்) | எதிர் | நெதர்லாந்து 140/2 (23.5 பந்து பரிமாற்றங்கள்) | நெதர்லாந்து 8 விக்கெட்டுகளால் வெற்றி வோர்னர் பார்க் மைதானம், பசேடிரே, செயிண்ட். கிட்ஸ் நெவிஸ்

ஞாயிறு மார்ச் 24 2007

ஆஸ்திரேலியா 377/6 (50 பந்து பரிமாற்றங்கள்) | எதிர் | தென்னாபிரிக்கா 294 சகலரையும் இழந்து (48 பந்து பரிமாற்றங்கள்) | ஆஸ்திரேலியா 83 ஓட்டங்களால் வெற்றி வோர்னர் பார்க் மைதானம், பசேடிரே, செயிண்ட். கிட்ஸ் நெவிஸ்

#### [தொகு] குழு B

எல்லா போட்டிகளும் 1330 UTCக்கு தொடங்கும்.

அணி | Pts | Pld | W | T | L | NR | NRR
--- | --- | --- | --- | --- | --- | --- | ---
இலங்கை | 6 | 3 | 3 | 0 | 0 | 0 | +3.49
வங்காளதேசம் | 4 | 3 | 2 | 0 | 1 | 0 | -1.52
இந்தியா | 2 | 3 | 1 | 0 | 2 | 0 | +1.21
பெர்மியூடா | 0 | 3 | 0 | 0 | 3 | 0 | -4.35

வியாழன் மார்ச் 15 2007

இலங்கை 321/6 (50 பந்து பரிமாற்றங்கள்) | எதிர் | பெர்மியூடா 78 சகலரையும் இழந்து (24.4 பந்து பரிமாற்றங்கள்) | இலங்கை 243 ஓட்டங்களால் வெற்றி குயிண்ஸ் பார்க் ஓவல் மைதானம், போர்ட் ஒவ் ஸ்பெயின், திரினிடாட் டொபாகோ

சனி மார்ச் 17 2007

இந்தியா 191 சகலரையும் இழந்து (49.3 பந்து பரிமாற்றங்கள்) | எதிர் | வங்காளதேசம் 192/5 (48.3 பந்து பரிமாற்றங்கள்) | வங்காளதேசம் 5 விக்கெட்டுகளால் வெற்றி குயிண்ஸ் பார்க் ஓவல் மைதானம், போர்ட் ஒவ் ஸ்பெயின், திரினிடாட் டொபாகோ

திங்கள் மார்ச் 19 2007

இந்தியா 413/5 (50 பந்து பரிமாற்றங்கள்) | எதிர் | பெர்மியூடா 156 சகலரையும் இழந்து (43.1 பந்து பரிமாற்றங்கள்) | இந்தியா 257 ஓட்டங்களால் வெற்றி குயிண்ஸ் பார்க் ஓவல் மைதானம், போர்ட் ஒவ் ஸ்பெயின், திரினிடாட் டொபாகோ

புதன் மார்ச் 21 2007

இலங்கை 318/4 (50 பந்து பரிமாற்றங்கள்) | எதிர் | வங்காளதேசம் 112 எல்லோரையும் இழந்து (37 of 46 பந்து பரிமாற்றங்கள்) | இலங்கை 198 ஓட்டங்களால் வெற்றி குயிண்ஸ் பார்க் ஓவல் மைதானம், போர்ட் ஒவ் ஸ்பெயின், திரினிடாட் டொபாகோ

*மழை காரணமாக போட்டி சுருக்கப்பட்டு டக்வோர்த் லூயிஸ் முறையின் மூலம் வங்காளதேசத்துக்கு 46 பந்து பரிமாற்றங்களில் 311 என்ற வெற்றி இலக்கு வழங்கப்பட்டது.

வெள்ளி மார்ச் 23 2007

இலங்கை 254/6 (50 பந்து பரிமாற்றங்கள்) | எதிர் | இந்தியா 185 அனைவரையும் இழந்து (43.3 பந்து பரிமாற்றங்கள்) | இலங்கை 69 ஓட்டங்களால் வெற்றி குயிண்ஸ் பார்க் ஓவல் மைதானம், போர்ட் ஒவ் ஸ்பெயின், திரினிடாட் டொபாகோ

ஞாயிறு மார்ச் 25 2007

பெர்மியூடா 94/9 (21 of 21 பந்து பரிமாற்றங்கள்) | எதிர் | வங்காளதேசம் 96/3 (17.3 பந்து பரிமாற்றங்கள்) | வங்காளதேசம் 7 விக்கெட்டுகளால் வெற்றி குயிண்ஸ் பார்க் ஓவல் மைதானம், போர்ட் ஒவ் ஸ்பெயின், திரினிடாட் டொபாகோ

* பர்மியுடாவின் துடுப்பாட்டத்தின் போது பெய்த மழை காரணமாக போட்டி சுருக்கப்பட்டு இரண்டு அணிகளுக்கும் 21 பந்துபரிமாற்றங்கள் வழங்கப்பட்டது. டக்வோர்த் லூயிஸ் முறையின் மூலம் வங்காளதேசத்துக்கு 21 பந்து பரிமாற்றங்களில் 96 என்ற வெற்றி இலக்கு வழங்கப்பட்டது.

#### [தொகு] குழு C

எல்லா போட்டிகளும் 1330 UTCக்கு ஆரம்பமாகும்.

அணி | Pts | Pld | W | T | L | NR | NRR
--- | --- | --- | --- | --- | --- | --- | ---
நியூசிலாந்து | 6 | 3 | 3 | 0 | 0 | 0 | +2.14
இங்கிலாந்து | 4 | 3 | 2 | 0 | 1 | 0 | +0.42
கென்யா | 2 | 3 | 1 | 0 | 2 | 0 | −1.19
கனடா | 0 | 3 | 0 | 0 | 3 | 0 | −1.39

புதன் மார்ச் 14 2007

கனடா 199 எல்லோரையும் இழந்து (50 பந்து பரிமாற்றங்கள்) | எதிர் | கென்யா 203/3 (43.2 பந்து பரிமாற்றங்கள்) | கென்யா 7 விக்கெட்டுகளால் வெற்றி Beausejour மைதானாம், குரொஸ் தீவுகள், செயிண்ட் லூசியா

வெள்ளி மார்ச் 16 2007

இங்கிலாந்து 209/7 (50 பந்து பரிமாற்றங்கள்) | எதிர் | நியூசிலாந்து 210/4 (41 பந்து பரிமாற்றங்கள்) | நியூசிலாந்து 6 விக்கெட்டுகளால் வெற்றி Beausejour மைதானம், குரொஸ் தீவுகள், செயிண்ட் லூசியா

ஞாயிறு மார்ச் 18 2007

இங்கிலாந்து 279/6 (50 பந்து பரிமாற்றங்கள்) | எதிர் | கனடா 228/7 (50பந்து பரிமாற்றங்கள்) | இங்கிலாந்து 51ஓட்டங்களால் வெற்றி Beausejour மைதானம், குரொஸ் தீவுகள், செயிண்ட் லூசியா

செவ்வாய் மார்ச் 20 2007

நியூசிலாந்து 331/7 (50 பந்து பரிமாற்றங்கள்) | எதிர் | கென்யா 183 எல்லோரையும் இழந்து (49.2 பந்து பரிமாற்றங்கள்) | நியூசிலாந்து 148 ஓட்டங்களால் வெற்றி Beausejour மைதானம், குரொஸ் தீவுகள், செயிண்ட் லூசியா

வியாழன் மார்ச் 22 2007

நியூசிலாந்து 363/5 (50 பந்து பரிமாற்றங்கள்) | எதிர் | கனடா 249 எல்லோரையும் இழந்து (49.2 பந்து பரிமாற்றங்கள்) | நியூசிலாந்து 114 ஓட்டங்களால் வெற்றி Beausejour மைதானம், குரொஸ் தீவுகள், செயிண்ட் லூசியா

சனி மார்ச் 24 2007

கென்யா 177 சகலரையும் இழந்து (43 பந்து பரிமாற்றங்கள்) | எதிர் | இங்கிலாந்து 178/3 (33 பந்து பரிமாற்றங்கள்) | இங்கிலாந்து 7 விக்கெட்டுகளால் வெற்றி Beausejour மைதானம், குரொஸ் தீவுகள், செயிண்ட் லூசியா

#### [தொகு] குழு D

எல்லா போட்டிகளும் 1330 UTCக்கு ஆரம்பமாகும்.

அணி | Pts | Pld | W | T | L | NR | NRR
--- | --- | --- | --- | --- | --- | --- | ---
மேற்கிந்தியத்தீவுகள் | 6 | 3 | 3 | 0 | 0 | 0 | +0.76
அயர்லாந்து | 3 | 3 | 1 | 1 | 1 | 0 | −0.09
பாகிஸ்தான் | 2 | 3 | 1 | 0 | 2 | 0 | +0.09
சிம்பாப்வே | 1 | 3 | 0 | 1 | 2 | 0 | −0.89

செவ்வாய் மார்ச் 13 2007

மேற்கிந்தியத்தீவுகள் 241/9 (50 பந்து பரிமாற்றங்கள்) | எதிர் | பாகிஸ்தான் 187 all out (47.2 பந்து பரிமாற்றங்கள்) | மேற்கிந்தியத்தீவுகள் 54 ஒட்டங்களால் வெற்றி சபினா பார்க், கிங்ஸ்டன், யமேக்கா

வியாழன் மார்ச் 15 2007

சிம்பாப்வே 221 எல்லோரையும் இழந்து (50 பந்து பரிமாற்றங்கள்) | எதிர் | அயர்லாந்து 221/9 (50 பந்து பரிமாற்றங்கள்) | போட்டி சமப்பட்டது சபினா பார்க், கிங்ஸ்டன், யமேக்கா

சனி மார்ச் 17 2007

பாகிஸ்தான் 132 எல்லோரையும் இழந்து (45.4 பந்து பரிமாற்றங்கள்) | எதிர் | அயர்லாந்து 133 (7 விக்கெட்டுகளை இழந்து) | அயர்லாந்து 3 விக்கெட்டுகளால் வெற்றி சபினா பார்க், கிங்ஸ்டன், யமேக்கா

திங்கள் மார்ச் 19 2007

சிம்பாப்வே 202/5 (50 பந்து பரிமாற்றங்கள்) | எதிர் | மேற்கிந்தியத்தீவுகள் 204/4 (47.5 பந்து பரிமாற்றங்கள்) | மேற்கிந்தியத்தீவுகள் 6 விக்கெட்டுகளால் வெற்றி . சபினா பார்க், கிங்ஸ்டன், யமேக்கா

புதன் மார்ச் 21 2007

பாகிஸ்தான் 349 all out (49.5 பந்து பரிமாற்றங்கள்) | எதிர் | சிம்பாப்வே 99 எல்லோரையும் இழந்து (19.1 of 20 பந்து பரிமாற்றங்கள்) | பாகிஸ்தான் 93 ஓட்டங்களால் வெற்றி. சபினா பார்க், கிங்ஸ்டன், யமேக்கா

*மழை காரணமாக போட்டி சுருக்கப்பட்டது; டக்வோர்த் லூயிஸ் முறையின் மூலம் சிம்பாப்வேக்கு 20 பந்து பரிமாற்றங்களில் 196 என்ற வெற்றி இலக்கு வழங்கப்பட்டது.

வெள்ளி மார்ச் 23 2007

அயர்லாந்து 183/8 (48 பந்து பரிமாற்றங்கள்) | எதிர் | மேற்கிந்தியத்தீவுகள் 190/2 (38.1 of 48 பந்து பரிமாற்றங்கள்) | மேற்கிந்தியத்தீவுகள் 8 விக்கெட்டுகளால் வெற்றி. சபினா பார்க், கிங்ஸ்டன், யமேக்கா

*மழை காரணமாக போட்டி சுருக்கப்பட்டது; டக்வோர்த் லூயிஸ் முறையின் மூலம் மேற்கிந்தியத்தீவுகளுக்கு 40 பந்து பரிமாற்றங்களில் 190 என்ற வெற்றி இலக்கு வழங்கப்பட்டது.

## [தொகு] சுப்பர் 8

எல்லா போட்டிகளும் 1330 UTCக்கு ஆரம்பமாகும்.

அணி | Pts | Pld | W | T | L | NR | RF | OF | RA | OB | NRR
--- | --- | --- | --- | --- | --- | --- | --- | --- | --- | --- | ---
ஆஸ்திரேலியா | 12 | 6 | 6 | 0 | 0 | 0 | 1377 | 216.1 | 1181 | 271.4 | +2.023
நியூசிலாந்து | 10 | 6 | 5 | 0 | 1 | 0 | 1245 | 258 | 1109 | 295.1 | +1.068
இலங்கை | 8 | 6 | 4 | 0 | 2 | 0 | 1505 | 290.5 | 1198 | 287 | +1.001
தென்னாபிரிக்கா | 6 | 6 | 3 | 0 | 3 | 0 | 1404 | 279.5 | 1481 | 283.2 | -0.21
இங்கிலாந்து | 4 | 5 | 2 | 0 | 3 | 0 | 1102 | 244.5 | 1054 | 238.2 | +0.079
மேற்கிந்தியத்தீவுகள் | 2 | 5 | 1 | 0 | 4 | 0 | 1065 | 238.1 | 1349 | 237.2 | -1.212
அயர்லாந்து | 2 | 6 | 1 | 0 | 5 | 0 | 1034 | 283 | 1145 | 232 | -1.282
வங்காளதேசம் | 2 | 6 | 1 | 0 | 5 | 0 | 953 | 268 | 1168 | 234 | -1.435

சுருக்கங்கள்:

- Pts = புள்ளிகள்
- W = வெற்றி
- T = சமன்
- L = தோல்வி

- RF = பெற்ற ஓட்டங்கள்
- OF = துடுப்பெடுத்தாடிய பந்து பரிமாற்றங்கள்
- RA = எதிராக பெறப்பட்ட ஓட்டங்கள்
- OB = பந்து வீசிய பந்து பரிமாற்றங்கள்

- NR = முடிவு இல்லை
- NRR = நிகர ஓட்ட விகிதம்
- PCF = குழு நிலையில் இருந்து முன் கொணர்ந்த புள்ளிகள்
- Pld = விளையாடிய போட்டிகள்

மார்ச் 27, 2007
ஆஸ்திரேலியா 322/6 (50 பந்துப் பரிமாற்றங்கள்) | எதிர் | மேற்கிந்தியத்தீவுகள் 219 சகலரையும் இழந்து (45.3 பந்துப் பரிமாற்றங்கள்) | ஆஸ்திரேலியா 103 ஓட்டங்களால் வெற்றி சர் விவியன் ரிச்சட்ஸ் மைதானம் நோர்த் சவுண்ட், அன்டிகுவா பர்புடா நடுவர்: அலிம் டார், அசாட் ரவுவ் ஆட்ட நாயகன்: மதிவ் எய்டன்
மதிவ் எய்டன் 158 (143) டெயிட் 31/3 (7.3 பந்துப் பரிமாற்றங்கள்) | (செய்தி) | பிரயன் லாரா 77 (83) டெரன் பவல் 2/53 (10 பந்துப் பரிமாற்றங்கள்)

- மார்ச் 27 அன்று அவுஸ்திரேலிய அணியின் சுற்றுக்குப் பின்னர் மழைக் காரணமாக போட்டி நிறுத்தப்பட்டது. மார்ச் 28 அன்று போட்டி தொடரப்பட்டது.

மார்ச் 28, 2007
இலங்கை 209 சகலரையும் இழந்து (49.3 பந்துப் பரிமாற்றங்கள்) | எதிர் | தென்னாபிரிக்கா 212/9 (48.2 பந்துப் பரிமாற்றங்கள்) | தென்னாபிரிக்கா 1 விக்கெட்டால் வெற்றி புரொவிடன்ஸ் மைதானம், ஜோர்ஜ் டவுண், கயானா நடுவர்: ஸ்டீவ் பக்னோர், டரில் ஆப்பர் ஆட்ட நாயகன்: சார்ல் லங்கவெல்ட்
திலகரத்ன டில்ஷான் 58 (76) சார்ல் லங்கவெல்ட் 5/39 (10 பந்துப் பரிமாற்றங்கள்) | (செய்தி) | ஜக் கலிஸ் 86 (110) லசித் மாலிங்க 4/54 (9.2 பந்துப் பரிமாற்றங்கள்)

மார்ச் 29, 2007
மேற்கிந்தியத்தீவுகள் 177 சகலரையும் இழந்து (44.4 பந்துப் பரிமாற்றங்கள்) | எதிர் | நியூசிலாந்து 179/3 (39.2 பந்துப் பரிமாற்றங்கள்) | நியூசிலாந்து 7 விக்கெட்டுகளால் வெற்றி சர் விவியன் ரிச்சட்ஸ் மைதானம் நோர்த் சவுண்ட், அன்டிகுவா பர்புடா நடுவர்: அசாட் ரவூஃப், ரூடி கோர்ட்சென் ஆட்ட நாயகன்: ஜேக்கப் ஓறம்
கிறிஸ் கைல் 44 (56) ஜேக்கப் ஓறம் 3/23 (8 பந்துப் பரிமாற்றங்கள்) | (செய்தி) | ஸ்கொட் ஸ்டைறிஸ் 80* (90) டரென் பவெல் 2/39 (10 பந்துப் பரிமாற்றங்கள்)

மார்ச் 30, 2007
இங்கிலாந்து 266/7 (50 பந்துப் பரிமாற்றங்கள்) | எதிர் | அயர்லாந்து 218 சகலரையும் இழந்து (48.1 பந்துப் பரிமாற்றங்கள்) | இங்கிலாந்து 48 ஓட்டங்களால் வெற்றி புரொவிடன்ஸ் மைதானம், ஜோர்ஜ் டவுண், கயானா நடுவர்: பிளி டொக்டுரோவ், சிமொன் டஃப் ஆட்ட நாயகன்: போல் கொலிங்வுட்
போல் கொலிங்வுட் 90 (82) போயிட் ரேங்கின் 2/28 (7 பந்துப் பரிமாற்றங்கள்) | (செய்தி) | நெயில் ஓ'பிரியன் 63 (88) அன்றுவ் பிலின்டொப் 4/43 (8.1 பந்துப் பரிமாற்றங்கள்)

மார்ச் 31, 2007
வங்காளதேசம் 104/6 (22 பந்துப் பரிமாற்றங்கள்) | எதிர் | ஆஸ்திரேலியா 106/0 (13.5 of 22 பந்துப் பரிமாற்றங்கள்) | ஆஸ்திரேலியா 10 விக்கெட்டுகளால் வெற்றி சர் விவியன் ரிச்சட்ஸ் மைதானம் நோர்த் சவுண்ட், அன்டிகுவா பர்புடா நடுவர்: அலிம் டார், பிளி பொவ்டன் ஆட்ட நாயகன்: கிலென் மக்றாத்
மசாரபே மொர்டாசா 25* (17) கிலென் மக்றாத் 3/16 (5 பந்துப் பரிமாற்றங்கள்) | (செய்தி) | அடம் கில்கிறிஸ்ட் 59* (44) அப்துர் ரசாக் 0/15 (3 பந்துப் பரிமாற்றங்கள்)

- ஈரமான மைதானம் காரணாமாக போட்டி தாமதமானது. போட்டி அணிக்கு 22 பந்துப் பரிமற்றாமாக குறைக்கப்பட்டது.

ஏப்ரல் 1, 2007
இலங்கை 303/5 (50 பந்துப் பரிமாற்றங்கள்) | எதிர் | மேற்கிந்தியத்தீவுகள் 190 சகலரையும் இழந்து (50 இல் 44.3 பந்துப் பரிமாற்றங்கள்) | இலங்கை 113 ஓட்டங்களால் வெற்றி புரொவிடன்ஸ் மைதானம், ஜோர்ஜ் டவுண், கயானா நடுவர்: மார்க் பென்சன், டரில் ஆப்பர் ஆட்ட நாயகன்: சனத் ஜெயசூரிய
சனத் ஜெயசூரிய 115 (101) டெரன் பவல் 2/38 (10 பந்துப் பரிமாற்றங்கள்) | (செய்தி) | சிவநாரயன் சந்திரபோல் 76 (110) சனத் ஜெயசூரிய 3/38 (8.3 பந்துப் பரிமாற்றங்கள்)

ஏப்ரல் 2, 2007
வங்காளதேசம் 174 சகலரையும் இழந்து (48.3 பந்துப் பரிமாற்றங்கள்) | எதிர் | நியூசிலாந்து 178/1 (29.2 பந்துப் பரிமாற்றங்கள்) | நியூசிலாந்து 9 இலகுகளால் வெற்றி சர் விவியன் ரிச்சட்ஸ் மைதானம் நோர்த் சவுண்ட், அன்டிகுவா பர்புடா நடுவர்: அலிம் டார், ரூடி கோர்ட்சென் ஆட்ட நாயகன்: சேன் பொன்ட்
மொகம்மட் றபீக் 30* (36) ஸ்கொட் ஸ்டைரிஸ் 4/43 (10 பந்துப் பரிமாற்றங்கள்) | (செய்தி) | ஸ்டீபன் பிளேமிங் 102* (92) சயிட் றசல் 1/22 (7 பந்துப் பரிமாற்றங்கள்)

ஏப்ரல் 3, 2007
அயர்லாந்து 152/8 (35 பந்துப் பரிமாற்றங்கள்) | எதிர் | தென்னாபிரிக்கா 165/3 (35 இல் 31.3 பந்துப் பரிமாற்றங்கள்) | தென்னாபிரிக்கா 7 இலக்குகளால் வெற்றி (DL) புரொவிடன்ஸ் மைதானம், ஜோர்ஜ் டவுண், கயானா நடுவர்: டரில் ஆப்பர், சிமொன் டஃப் ஆட்ட நாயகன்: ஜக் கலிஸ்
அன்று வைட் 30 (30) சார்ள் லிங்கவெட் 3/41 (7 பந்துப் பரிமாற்றங்கள்) | (செய்தி) | ஜக் கலிஸ் 66* (86) பொயிட் ரன்கின் 2/26 (7 பந்துப் பரிமாற்றங்கள்)

- மழைக் காரணமாக போட்டி சுருக்கப்பட்டது. டக்வோர்த் லூயிஸ் முறைமூலம் தென்னாபிரிகாவுக்கு 35 பந்துப் பரிமாற்றங்களில் 165 என்ற வெற்றி இலக்கு வழங்கப்பட்டது.

ஏப்ரல் 4, 2007
இலங்கை 235 சகலரையும் இழந்து (50 பந்துப் பரிமாற்றங்கள்) | எதிர் | இங்கிலாந்து 233/8 (50 பந்துப் பரிமாற்றங்கள்) | இலங்கை 2 ஓட்டங்களால் வெற்றி சர் விவியன் ரிச்சட்ஸ் மைதானம் நோர்த் சவுண்ட், அன்டிகுவா பர்புடா நடுவர்: அசாட் ரவூஃப், பிளி பொவ்டன் ஆட்ட நாயகன்: ரவி போபாரா
உபுல் தரங்க 62 (103) சஜீட் மகமூட் 4/50 (9 பந்துப் பரிமாற்றங்கள்) | (செய்தி) | கெவின் பீற்றசன் 58 (80) தில்லார பர்னாட்டோ 3/41 (9 பந்துப் பரிமாற்றங்கள்)

ஏப்ரல் 7, 2007
வங்காளதேசம் 251/8 (50 பந்துப் பரிமாற்றங்கள்) | எதிர் | தென்னாபிரிக்கா 184 சகலரையும் இழந்து (48.4 பந்துப் பரிமாற்றங்கள்) | வங்காளதேசம் 67 ஓட்டங்களால் வெற்றி புரொவிடன்ஸ் மைதானம், ஜோர்ஜ் டவுண், கயானா நடுவர்: மார்க் பென்சன், பிளி டொக்டுரோவ் ஆட்ட நாயகன்: முகமட் அஸ்ரபுல்
முகமட் அஸ்ரபுல் 87 (83) அன்றே நீல் 5/45 (10 பந்துப் பரிமாற்றங்கள்) | (செய்தி) | ஏர்சல் கிப்ஸ் 56* (59) அப்துர் ரசாக் 3/25 (9.4 பந்துப் பரிமாற்றங்கள்)

ஏப்ரல் 8, 2007
இங்கிலாந்து 247 all out (49.5 பந்துப் பரிமாற்றங்கள்) | எதிர் | ஆஸ்திரேலியா 248/3 (47.2 பந்துப் பரிமாற்றங்கள்) | ஆஸ்திரேலியா 7 இலக்குகளால் வெற்றி சர் விவியன் ரிச்சட்ஸ் மைதானம் நோர்த் சவுண்ட், அன்டிகுவா பர்புடா நடுவர்: பிளி பொவ்டன்,ரூடி கோர்ட்சென் ஆட்ட நாயகன்: சாயுன் டயிட்
கெவின் பீற்றசன் 104 (122) நேதன் பிரேக்கன் 3/33 (10 பந்துப் பரிமாற்றங்கள்) | (செய்தி) | றிக்கி பொன்டிங் 86 (106) அன்றுவ் பிலிண்டொப் 1/35 (10 பந்துப் பரிமாற்றங்கள்)

ஏப்ரல் 9, 2007
நியூசிலாந்து 263/8 (50 பந்துப் பரிமாற்றங்கள்) | எதிர் | அயர்லாந்து 134 அனைவரையும் இழந்து (37.4 பந்துப் பரிமாற்றங்கள்) | நியூசிலாந்து 129 ஓட்டங்களால் வெற்றி புரொவிடன்ஸ் மைதானம், ஜோர்ஜ் டவுண், கயானா நடுவர்: ஸ்டீவ் பக்னோர், சைமன் டோஃபெல் ஆட்ட நாயகன்: பீற்றர் ஃபுல்ரன்
பீற்றர் ஃபுல்ரன் 83 (110) கைல் மக்கெல்லன் 2/35 (10 பந்துப் பரிமாற்றங்கள்) | (செய்தி) | கெவின் ஓ'பிறையன் 49 (45) டானியேல் வெட்டோறி 4/23 (8.4 பந்துப் பரிமாற்றங்கள்)

ஏப்ரல் 10, 2007
தென்னாபிரிக்கா 356/4 (50 பந்துப் பரிமாற்றங்கள்) | எதிர் | மேற்கிந்தியத்தீவுகள் 289/9 (50 பந்துப் பரிமாற்றங்கள்) | தென்னாபிரிக்கா 67　ஓட்டங்களால் வெற்றி குயிண்ஸ் பார்க் மைதானம் செயிண்ட்.ஜோர்ஜ்ஸ், கிரெனடா நடுவர்: மார்க் பென்சன், டரில் ஆப்பர் ஆட்ட நாயகன்: எப் டி விலர்ஸ்
எப் டி விலர்ஸ் 146 (129) குரே கொலின்மோர் 2/41 (10 பந்துப் பரிமாற்றங்கள்) | (செய்தி) | ராம்நரேஸ் சர்வான் 92 (75) சான் பொலக் 2/33 (8 பந்துப் பரிமாற்றங்கள்)

ஏப்ரல் 11, 2007
வங்காளதேசம் 143 சகலரையும் இழந்து (37.2 பந்துப் பரிமாற்றங்கள்) | எதிர் | இங்கிலாந்து 147/6 (44.5 பந்துப் பரிமாற்றங்கள்) | இங்கிலாந்து 4 இலக்குகளால்　வெற்றி கென்சிங்டன் ஓவல் மைதானம், பிரிஜ்டவுண், பார்படோஸ் நடுவர்: ஸ்டீவ் பக்னோர், சிமொன் டஃப் ஆட்ட நாயகன்: சஜீட் மகமூட்
சக்கிபுல் உசைன் 57* (95) மொண்டி பெனசார் 3/25 (7பந்துப் பரிமாற்றங்கள்) | (செய்தி) | மைகல் வோர்கன் 30 (59) சயிட் றசல் 2/25 (10 பந்துப் பரிமாற்றங்கள்)

ஏப்ரல் 12, 2007
நியூசிலாந்து 219/7 | எதிர் | இலங்கை 222/4 (45.1 பந்துப் பரிமாற்றங்கள்) | இலங்கை 6 இலக்குகளால் வெற்றி குயிண்ஸ் பார்க் மைதானம் செயிண்ட்.ஜோர்ஜ்ஸ், கிரெனடா நடுவர்: அசாட் ரவூஃப், பிளி டொக்டுரோவ் ஆட்ட நாயகன்: சமிந்த வாஸ்
எஸ். ஸ்டைரிஸ் 111 (ஆட்டமிழக்காமல்) முத்தையா முரளிதரன் 3/32 (10 பந்துப் பரிமாற்றங்கள்) | (செய்தி) | குமார் சங்கக்கார (69 ஆட்டமிழக்காமல்) டனியல் விட்டோரி 2/35 (10 பந்துப் பரிமாற்றங்கள்)

ஏப்ரல் 13, 2007
அயர்லாந்து 91 அனைவரையும் இழந்து (30 பந்துப் பரிமாற்றங்கள்) | எதிர் | ஆஸ்திரேலியா 92/1 (12.2 பந்துப் பரிமாற்றங்கள்) | ஆஸ்திரேலியா 9 இலக்குகளால் வெற்றி கென்சிங்டன் ஓவல் மைதானம், பிரிஜ்டவுண், பார்படோஸ் நடுவர்: பில்லி போவ்டன், ரூடி கோர்ட்சென் ஆட்ட நாயகன்: கிளென் மெக்ரா
ஜோன் மூனி 23 (44) கிளென் மெக்ரா 3/17 (7 பந்துப் பரிமாற்றங்கள்) | (செய்தி) | ஆடம் கில்கிறிஸ்ட் 34 (25) டிரெண்ட் ஜோன்ஸ்டன் 1/18 (3 பந்துப் பரிமாற்றங்கள்)

ஏப்ரல் 14, 2007
தென்னாபிரிக்கா 193/7 (50 பந்துப் பரிமாற்றங்கள்) | எதிர் | நியூசிலாந்து 196/5 (48.2 பந்துப் பரிமாற்றங்கள்) | நியூசிலாந்து 5 இலக்குகளால் வெற்றி குயிண்ஸ் பார்க் மைதானம் செயிண்ட்.ஜோர்ஜ்ஸ், கிரெனடா நடுவர்: மார்க் பென்சன், டறில் ஹார்ப்பர் ஆட்ட நாயகன்: கெறெய்க் மாக்மில்லன்
ஹேர்ஷெல் கிப்ஸ் 60 (100) கிறெய்க் மாக்மில்லன் 3/23 (5பந்துப் பரிமாற்றங்கள்) | (செய்தி) | ஸ்கொட் ஸ்டைரிஸ் 56 (84) ஆண்ட்ரே நெல் 2/33 (9.2 பந்துப் பரிமாற்றங்கள்)

ஏப்ரல் 15, 2007
அயர்லாந்து 243/7 (50 பந்துப் பரிமாற்றங்கள்) | எதிர் | வங்காளதேசம் 169 சகலரையும் இழந்து (41.2 பந்துப் பரிமாற்றங்கள்) | அயர்லாந்து 74 ஓட்டங்க்களால் வெற்றி கென்சிங்டன் ஓவல் மைதானம், பிரிஜ்டவுண், பார்படோஸ் நடுவர்: பில்லி போவ்டன், ஸ்டீவ் பக்னோர் ஆட்ட நாயகன்: வில்லியம் போர்டிபீல்ட்
வில்லியம் போர்டிபீல்ட் 85 (136) மாசாரபீ மோடாசா 2/38 (10 பந்துப் பரிமாற்றங்கள்) | (செய்தி) | முகமது அஸ்ரபுல் 35 (36) கைல் மெக்கிளான் 2/25 (8 பந்துப் பரிமாற்றங்கள்)

ஏப்ரல் 16, 2007
இலங்கை 226 அனைவரையும் இழந்து (49.4 பந்து பரிமாற்றங்கள்) | எதிர் | ஆஸ்திரேலியா 232/3 (42.4 பந்து பரிமாற்றங்கள்) | ஆஸ்திரேலியா 7 இலக்குகளால் வெற்றி குயிண்ஸ் பார்க் மைதானம் செயிண்ட்.ஜோர்ஜ்ஸ், கிரெனடா நடுவர்: அலீம் டார், பில்லி டொக்ட்ரோவ் ஆட்ட நாயகன்: நேத்தன் பிராக்கன்
மகெல ஜயவர்தன 72 (88) நேத்தன் பிராக்கன் 4/19 (9.4 பந்து பரிமாறங்கள்) | (செய்தி) | றிக்கி பொன்டிங் 66* (80) றசல் ஆர்னோல்ட் 2/20 (4 பந்து பரிமாற்றங்கள்)

ஏப்ரல் 17, 2007
தென்னாபிரிக்கா | எதிர் | இங்கிலாந்து | கென்சிங்டன் ஓவல் மைதானம், பிரிஜ்டவுண், பார்படோஸ்

ஏப்ரல் 18, 2007
இலங்கை | எதிர் | அயர்லாந்து | குயிண்ஸ் பார்க் மைதானம் செயிண்ட்.ஜோர்ஜ்ஸ், கிரெனடா

ஏப்ரல் 19, 2007
மேற்கிந்தியத்தீவுகள் | எதிர் | வங்காளதேசம் | கென்சிங்டன் ஓவல் மைதானம், பிரிஜ்டவுண், பார்படோஸ்

ஏப்ரல் 20, 2007
ஆஸ்திரேலியா | எதிர் | நியூசிலாந்து | குயிண்ஸ் பார்க் மைதானம் செயிண்ட்.ஜோர்ஜ்ஸ், கிரெனடா

ஏப்ரல் 21, 2007
மேற்கிந்தியத்தீவுகள் | எதிர் | இங்கிலாந்து | கென்சிங்டன் ஓவல் மைதானம், பிரிஜ்டவுண், பார்படோஸ்

அணிகளின் படி சூப்பர் 8 போட்டிகள்

| ஆஸ். | தெ.ஆ. | இல. | வ.தே. | நியூ. | இங். | அய. | மே.இ.
--- | --- | --- | --- | --- | --- | --- | --- | ---
ஆஸ்திரேலியா |  |  | ஏப் 16 | மார் 31 | ஏப்20 | ஏப் 08 | ஏப் 13 | மார் 27
தென்னாபிரிக்கா |  |  | மார் 28 | ஏப் 07 | ஏப் 14 | ஏப் 17 | ஏப் 03 | ஏப் 10
இலங்கை | ஏப்16 | மார் 28 |  |  | ஏப் 12 | ஏப் 04 | ஏப் 18 | ஏப் 01
வங்காளதேசம் | மார் 31 | ஏப் 07 |  |  | ஏப் 02 | ஏப் 11 | ஏப் 15 | ஏப் 19
நியூசிலாந்து | ஏப் 20 | ஏப் 14 | ஏப் 12 | ஏப் 02 |  |  | ஏப் 09 | மார் 29
இங்கிலாந்து | ஏப் 08 | ஏப் 17 | ஏப் 04 | ஏப் 11 |  |  | மார் 30 | ஏப் 21
அயர்லாந்து | ஏப் 13 | ஏப் 03 | ஏப் 18 | ஏப் 15 | ஏப் 09 | மார் 30 |  |
மேற்கிந்தியத்தீவுகள் | மார் 27 | ஏப் 10 | ஏப் 01 | ஏப் 19 | மார் 29 | ஏப் 21 |  |

## [தொகு] நொக்கவுட் நிலை

| அரை இறுதி |  | இறுதி
| ஏப்ரல் 24 - சபினா பார்க், கிங்ஸ்டன், யமேக்கா
| 2 |  |
| 3 |  |
|  | ஏப்ரல் 28 -கிங்ஸ்டன் ஓவல் மைதானம், பிரிஜ்டவுண், பார்படோஸ்
| ஏப்ரல் 25 - Beausejour மைதானம், குரொஸ் தீவுகள், செயிண்ட் லூசியா |
| 1 |  |
| 4 |  |  |

### [தொகு] அரை இறுதிகள்

செவ்வாய் ஏப்ரல் 24 2007 - 1430 UTC

SE2 | vs | SE3 | சபினா பார்க், கிங்ஸ்டன், ஜமெய்கா

புதன் ஏப்ரல் 25 2007 - 1330 UTC

SE1 | vs | SE4 | Beausejour மைதானம், குரொஸ் தீவுகள், செயிண்ட் லூசியா

### [தொகு] இறுதி

கென்சிங்டன் ஓவல் மைதானம், பிரிஜ்டவுண், பார்படோஸ் - 1330 UTC

சனி ஏப்ரல் 28 2007 - 1330 UTC

SF1 | vs | SF2 | கென்சிங்டன் ஓவல் மைதானம், பிரிஜ்டவுண், பார்படோஸ்

## [தொகு] விருதுகள்

தொடரின் சிற்ந்த வீரர்:

## [தொகு] சாதனைகள்

2007 உலகக்கோப்பை துடுப்பாட்ட சாதனைகள்
சாதனை | முதல் | இரண்டாம்
--- | --- | ---
அதிகூடிய ஓட்டங்கள் |  |  |  |
அதிகூடிய ஆட்டமிழப்புகள் |  |  |  |
அதிகூடிய பிடிகள் (விக்கெட் காப்பாளர்) |  |  |  |
அதிகூடிய பிடிகள் (காப்பாளர்கள்) |  |  |  |
அதிகூடிய ஒடும் போது ஆட்டமிழப்புகள் (காப்பாளர்கள்) |  |  |  |
அதிகூடிய ஸ்டம்ப் ஆட்டமிழப்புகள் (இலக்குக் காப்பாளர்) |  |  |  |
அதிகூடிய ஒடும் போது ஆட்டமிழப்புகள் (இலக்குக் காப்பாளர்) |  |  |  |

## [தொகு] முக்கிய நிகழ்வுகள்

உலகக் கிண்ணப் போட்டிகளின் போது நடைபெற்ற சில முக்கிய நிகழ்வுகள்:

- அயர்லாந்து தமது முதல் உலகக் கிண்ணப் போட்டிகளை சிம்பாப்வேயுடன் சமன் செய்தது. இவ்வாறான நிகழ்வு உலகக்கிண்ணத்தில் நிகழ்வது இது மூன்றாவது முறையாகும்.
- தென்னாபிரிக்க அணியின் ஹேர்ஷெல் கிப்ஸ் ஒரு ஓவரில் 6 ஆறுகளை நெதர்லாந்துக்கெதிராக அடித்து உலக சாதனை புரிந்தார்.
- வங்காள தேச அணி முதல் சுற்றில் இந்திய அணியுடன் ஆடி வெற்றி பெற்றது.
- அயர்லாந்து அணி பாகிஸ்தானை வென்றது. பாகிஸ்தான் இத்தோல்வி மூலம் சூப்பர் 8க்கு தெரிவாகவில்லை.
- பாகிஸ்தானின் இத்தோல்விக்கு அடுத்தநாள் மார்ச் 18 2007 அன்று பாகிஸ்தானின் பயிற்றுநர் பொப் வூல்மர் தனது விடுதி அறையில் இறந்து கிடக்கக் காணப்பட்டார்.
- பாகிஸ்தான் அணித் தலைவர் இம்சமாம் உல் ஹக் ஒரு-நாள் போட்டிகளில் இருந்து ஓய்வு பெறுவதாக அறிவித்தார்.
- வங்காள தேசத்தின் பர்முடாவுக்கு எதிரான 7 இலக்கு வெற்றியின் பின்னர் B குழுவில் இந்தியாவுக்குப் பதிலாக வங்கதேசம் சூப்பர் 8 போட்டிகளுக்கு தகுதி பெற்றது. வங்கதேசம் உலகக்கிண்ணப் போட்டிகளின் போது குழு நிலையில் இருந்து அடுத்தச் சுற்றுக்கு தகுதி பெற்றது இது முதல் முறையாகும்.
- ஏர்சல் கிப்ஸ் மற்றும் மதிவ் எய்டனின் திறம் மிக்க ஆட்டத்தை அடுத்து செயிண்ட். கிட்ஸ் நெவிஸ் அவர்களுக்கு செயிண்ட். கிட்ஸ் நெவிஸ் நாட்டின் கௌரவ குடியுரிமை வழங்கப்பட்டது.

## [தொகு] மேலோட்டம்

### [தொகு] சவால்கள்

பிப்ரவரி 2006இல் மேற்கிந்தியத்தீவுகள் உலகக்கிண்ணத்தை நடத்த தகுதி வாய்ந்ததா என சர் ரொனால்ட் சாண்டர்ஸ் கேள்வி எழுப்பினார்[16]. இவர் இப்பகுதி நாடுகள் புதிய திடல்கள் அமைப்பதற்கான கடன்களை உலகக்கிண்ண வருமானத்தையும் 2007க்குப் பிறகான சுற்றுலா கைத்தொழில் வளர்ச்சியையும் நம்பியே வங்கிகளிடமிருந்து பெறுவதாக எடுத்துக் காட்டினார்[17]. இதற்கு, இந்நிலப்பகுதியில் காணப்படும் துடுப்பாட்டம் மீதான அளவுக்குக் கூடிய பற்று இத்தொடரை வெற்றியடைய செய்யும் என மேற்கிந்திய வீரர்கள் பதிலளித்தனர் [18].

உலகக்கிண்ணத்துக்கான தயார் நிலையில் பல பிரச்சினைகள் தோன்றின. சில விளையாடுத் திடல்கள் மார்ச் 11 2007, உலகக்கிண்ண தொடக்க நிகழ்வின்போது 100% நிறைவடையவில்லை. [19] சபினா திடலில் பார்வையாளர்களது பாதுகாப்பு கருதி பார்வையாளர் மாடத்தின் ஒரு பகுதியில் இருக்கைகள் அகற்றப்பட்டன. [20] டிரால்னீ திடல் யமேக்காவில் தயார்நிலை போட்டிகளின் போது திடல் ஊழியர்கள் உள்செல்ல முடியாமல் போனது [21]. மேலதிகமாக அவுஸ்திரேலியாவும் தென்னாபிரிக்காவும் பயிற்சித் திடல்கள் பற்றிய தமது கவலையை தெரிவித்திருந்தன[22].

## [தொகு] உசாத்துணைகள்

1. ↑ Sir Vivian Richards Stadium cost
2. ↑ Kensington Oval cost
3. ↑ Providence Stadium cost/
4. ↑ Sabina Park cost
5. ↑ Warner Park Stadium cost
6. ↑ Greenfield Stadium Coast
7. ↑ Robert Bryan, executive director, Jamaica 2007 Cricket Limited (from www.jamaica-gleaner.com)
8. ↑ ICC Playing Conditions for 2007 World Cup. இணைப்பு February 27, 2007 அன்று அணுகப்பட்டது.
9. ↑ Sponsorship revenue
10. ↑ http://www.unicef.org/media/media_38549.html
11. ↑ http://www.taipeitimes.com/News/editorials/archives/2007/03/11/2003351858
12. ↑ World Cup Overview. cricketworldcp.com. இணைப்பு 2007-01-29 அன்று அணுகப்பட்டது.
13. ↑ ICC Cricket World Cup 2007 match schedule announced (from icc-cricket.org; explains that there's 51 ODIs scheduled but that only fits with the main tournament)
14. ↑ World Cup seedings plan announced
15. ↑ (2007-02-14) How the World Cup works. BBC Sport. இணைப்பு 2007-03-20 அன்று அணுகப்பட்டது.
16. ↑ caribbeannetnews.com article
17. ↑ Sanders' statement
18. ↑ cricketworldcup.indya.com
19. ↑ http://www.jamaica-gleaner.com/gleaner/20070311/sports/sports12.html
20. ↑ http://www.indiaenews.com/america/20070311/42427.htm
21. ↑ http://www.telegraph.co.uk/sport/main.jhtml?view=DETAILS&grid=A1YourView&xml=/sport/2007/03/11/scath111.xml
22. ↑ http://www.iht.com/articles/ap/2007/03/04/sports/CB-SPT-CRK-World-Cup-Roundup.php

## [தொகு] இவற்றையும் பார்க்க

- உலகக் கோப்பை கிரிக்கெட்

## [தொகு] வெளி இணைப்புகள்

- உலகக் கோப்பை 2007
- உலகக்கோப்பை துடுப்பாட்ட இணையத் தளம் (ஆங்கிலத்தில்)
- ஐ.சி.சி.-இன் மேலோட்டம் (ஆங்கிலத்தில்)
- ஐ.சி.சி. தளம் - உலகக்கிண்ணப் பக்கம் (ஆங்கிலத்தில்)
- கிரிக்-இன்போ - உலகக்கிண்ணப் பக்கம் (ஆங்கிலத்தில்)

"http://ta.wikipedia.org../../../2/0/0/2007_%E0%AE%A4%E0%AF%81%E0%AE%9F%E0%AF%81%E0%AE%AA%E0%AF%8D%E0%AE%AA%E0%AE%BE%E0%AE%9F%E0%AF%8D%E0%AE%9F_%E0%AE%89%E0%AE%B2%E0%AE%95%E0%AE%95%E0%AF%8D%E0%AE%95%E0%AE%BF%E0%AE%A3%E0%AF%8D%E0%AE%A3%E0%AE%AE%E0%AF%8D.html" இலிருந்து மீள்விக்கப்பட்டது

பக்க வகைகள்: துடுப்பாட்டம் (கிரிக்கெட்)

##### Views

- கட்டுரை
- உரையாடல்
- நடைமுறையிலுள்ள திருத்தம்

##### தேடு

##### ஏனைய மொழிகள்

- Deutsch
- English
- Français
- हिन्दी
- മലയാളം
- मराठी
- ‪Norsk (bokmål)‬
- Polski
- Português